Miljoene rand se daggavonds in Springbok gemaakVoor v.l.n.r. konst. Amy Fielding, konst. Brandon Cloete, konst. Wilmark Whitlow, konst. Zandre de Klerk, ao Leonard van Wyk, konst. Johnwin Farmer, ao Landro MoutonAgter v.l.n.r. sers. Anton Cloete, konst. Thandi Melani, konst. Greg Whitlow, konst. Johnwin Crew, konst. Enrico Cloete, sers. Lorentius Raymond, sers. Jacques Julie(Foto: SAPD) Die polisie van Springbok in die Noord-Kaap het ŉ groot deurbraak gemaak in dwelmhandel toe twee verdagtes in hegtenis geneem is met dagga ter waarde van ongeveer R2 miljoen. Verskeie eenhede van die Springbok-polisie en Namakwa-polisie het op 18 Oktober omstreeks 01:00 inligting opgevolg en ŉ bus deursoek wat van Johannesburg na Kaapstad op pad was. “Die polisiebeamptes het 15 kg dagga in die bagasie van ŉ man en ŉ vrou opgespoor,” het kapt. Sergio Kock, woordvoerder van die polisie, gesê. Die twee persone sal na verwagting Woensdag weer in die Springbok-landdroshof verskyn vir hule formele aansoek om borgtog. Kol. Albie Kotze, waarnemende bevelvoerder, het die polisiebeamptes geloof vir hul optrede.